internet vaartha 222 Views
రాంచి : జార్ఖండ్‌ రాజధాని రాంచిలో మదర్‌డెయిరీ కొత్త ప్లాంట్‌ను ఏర్పాటుచేస్తోంది. ఈ కొత్తగా ఏర్పాటుచేస్తున్న ఆహారశుద్ధి, కూరగాయల శుద్ది ప్లాంట్‌రాంచి సమీపంలోని నాగ్డి వద్ద ఏర్పాటు చేసినట్లు ప్రకటించింది. ముఖ్యమంత్రి రఘుబర్‌ దాస్‌ ఈ ప్లాంట్‌కు శంకుస్థాపన చేసారు. ఈ ప్లాంట్‌ ద్వారా జార్ఖండ్‌లోని 50వేల మంది రైతు లకు ఉపాధి కలుగుతుంది. ప్రస్తుతం కెపిసిటీ కూడా ఐదువేల మెట్రిక్‌ టన్నుల వరకూ ఉంటుందని, పల్ప్‌, ఇతర రసాయనాల ద్వారా మరో 20 వేల టన్నులు ఉత్పత్తి అవుతుందని కంపెనీ వెల్లడించింది. మొదటిదశలో పల్లీల ప్రాసెసింగ్‌ ప్రారం భిస్తామని రెండోదశలో టమోటా ప్రాసెసింగ్‌ ప్రారంభించి 2017-18లో వాణిజ్య కార్యకలాపా లకు పెద్ద ఎత్తునవస్తామన్నారు. ఎన్‌డి డిబికి పూర్తి అనుబంధంగా ఏర్పాటవుతున్న ఈ కార్యక్రమంలో పాల్గొన్న బోర్డు ఛైర్మన్‌ టి.నందకుమార్‌ మాట్లా డుతూ మదర్‌డెయిరీ (సఫల్‌) బ్రాండ్‌తో గ్రామీణ భారత్‌లో ఏర్పాటుచేస్తున్న అతిపెద్ద ప్లాంట్లలో ఇది ఒకటన్నారు. కంపెనీ ఎండి ఎస్‌,నాగరాజన్‌ మాట్లా డుతూ ఈ ప్లాంట్‌ వల్ల 50వేల మంది రైతులకు ఉపకారం జరుగుతుం దన్నారు. పల్ప్‌ ఇతరత్రా చూస్తే ఐదువేల మెట్రిక్‌ టన్నులు ఉంటాయని పల్ప్‌ ఇతర రసాయనాలు 20వేల మెట్రిక్‌టన్నుల వరకూ పెంచుకోగలమిన ఆయన అన్నారు. ఈ ప్రాజెక్టుకు మొత్తం 75.65 కోట్లు పెట్టుబడులు పెడుతున్నట్లు తెలిపారు. జార్ఖండ్‌ ప్రభుత్వ సబ్సిడీ 14-15కోట్ల రూపాయలుగా ఉందన్నారు. బిజినెస్‌ హెడ్‌ప్రదీప్త కుమార్‌ సాహూ మాట్లాడుతూ మదర్‌డెయిరీ ప్రస్తుతం ఆహారప్రాసెసింగ్‌ యూనిట్లపరంగా 15వేల మెట్రిక్‌ టన్నులు, 18వేల మెట్రిక్‌ టన్నులుగా ఉంది. కంపెనీ శీతలికరించిన ఆహార ఉత్పత్తులను సఫల్‌బ్రాండ్‌ పేరిట విక్రయిస్తోంది.